Itwaqqar-as ccix maca netta d-amedyaz ur gi-s rri7t n-lecyux, ccix teggi-t fransa bac ad tmiyye3 imedyazen, rwayes…inni itwalen aghennij irseq akd tudart n-weydud, tghenjen x refra7et, tamara, axeyyeq s marra min-d iqnen ghar bnadem, maci ad sselhan aydud, ad-as qnen tittawin xef min ittewqi3en.
3ellal lemnihi tugha ad yiri d-amedyaz waxxa 3rik lwalidin nnes war djin ci d-imedyazen, war issin umi qqaren ttabu, ur issin umi qqaren ased7i i-yneqqen bnadem, 3rik yufa tizemmar aghayri yegga min war itxarres utarras ad itwag. Muk mma yedja 3ellal li7tiram qa-t din, lexmi itkemmel leghramet iqqar-asent i-temgharin: djwaru nigh ad ndagh yemmat-cent deg wanu, ra d-ij ad yini min iqqar, timgharin ad dderqent i-djwaru. Imedyazen iqqar-asen: Wwet a-mmi-s n-m-i7udaq d-taghennat xef yen yeqqaren: Imedyazen ad adfen timessi.
Ur i7emmel wen ittexsen ad yettu irs nnes nigh ad i3effar zeg irsawn n-midden xef wi yellan nnes.
Nec ssawaregh akid-s
Netta yeqqar-ayi wi wi
Ittawey-as-d arebbi
D-talimant i-yiwi.
Muk da netwala, anaruz 3ellal ur iqebbel ca n-yijjen i-gha yebdan ad issiwel ca n-yiles akd mmi-s n-tmurt nnes netta war da-s ifehhem am muk gha nzar tanya deg izli-ya:
Nec ssawaregh akid-s
Netta yeqqar-ayi niks
Ittawey-as-d arebbi
D-talimant i-kid-s.
U netwala belli anaruz 3ellal war idji ci kuntra i-yilsawen n-midden mara tessawaled-ten akd itbab nsen, maca mara tessawaled akd mmi-s n-tmurt siwel akid-s ils nwem.
Anaruz 3ellal lemnihi war idji zeg imedyazen itghiman di reqhawi itrajan mermi xa-s gha 3arden ghar n-wurar nigh ad iffegh ad yettar, iggur di znaqi, di leswaq, itfurruj di le7laqi, itra7 ghar sini, itteg marra tizemmar nnes bac ad iqqim itessen min itewqi3en di tmurt nnes d umadal, ad nezmar ad xa-s nini tugha-t zi nuxbat nnuxba n-imedyazen.
Lexmi gha yebda ad ighennej t7ajit n-mali wah ya-mali war tesrid i-ci n yij i-tarra nnefs, nigh ad-t iqde3 ca n-ijjen bac ad igharm, itghima bnadem ixezzar, is7essa am xemmi wemmars war da-s isli.
Deg ij n-wakud tru7a-s tmijja, ibbuybe7 ij n-ubuybe7 imghar, ikka attas war ighennej, ibda wawal itenned belli Mimunt n-Selwan i-da-s iwcin aceffay n-waghyul uca ibbuybe7.
Anaruz 3ellal lemnihi zrg iwdan ianen ghar lwaqi3iya nneqdiya, lmedheb i-gi ttarin wattan n-inaruzen/imedyazen n-Rif.
kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn